CELEX: 22004D1214(01)
Language: lt
Date: 1098748800000
Title: Europos Sąjungos Tarybos ir Islandijos Respublikos bei Norvegijos Karalystės sudarytu susitarimu dėl šių dviejų valstybių asociacijos įgyvendinant, taikant ir plėtojant Schengen acquis įkurto ES – Islandijos ir Norvegijos mišraus komiteto sprendimas Nr. 1/2004, iš dalies keičiantis 1999 m. birželio 29 d. Sprendimą Nr. 1/1999, priimantį Darbo tvarkos taisykles

14.12.2004   
            
            
               LT
            
            
               Europos Sąjungos oficialusis leidinys
            
            
               C 308/1
            
         Europos Sąjungos Tarybos ir Islandijos Respublikos bei Norvegijos Karalystės sudarytu susitarimu dėl šių dviejų valstybių asociacijos įgyvendinant, taikant ir plėtojant Schengen acquis įkurto ES – Islandijos ir Norvegijos mišraus komiteto sprendimas Nr. 1/2004, iš dalies keičiantis 1999 m. birželio 29 d. Sprendimą Nr. 1/1999, priimantį Darbo tvarkos taisykles
   (2004/C 308/01)
   MIŠRUS KOMITETAS,
   atsižvelgdamas į Darbo tvarkos taisyklių (1) 15 straipsnio 2 dalį,
   NUSPRENDĖ:
   1 straipsnis
   Mišraus komiteto Darbo tvarkos taisyklės iš dalies keičiamos taip:
   1 straipsnyje po paskutinio sakino įrašomas šis sakinys:
   
      „Islandijos ir Norvegijos Vyriausybėms atstovaujančios delegacijos gali perleisti pirmininkavimą Mišriam komitetui vyresniųjų pareigūnų ir ministrų lygiu kitai šią funkciją atlikti pasirengusiai delegacijai.“
   
   5 straipsnio 2 pastraipa keičiama taip:
   
      „Kad Mišrus komitetas galėtų priimti sprendimus, turi dalyvauti ne mažiau nei pusė Tarybos narių, Islandijos delegacija ir Norvegijos delegacija ministrų lygiu ir Komisijos narys.“
   
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje. Islandija ir Norvegija atsako už jo oficialų paskelbimą savo šalyse.
   
      Priimta Liuksemburge, 2004 m. spalio 26 d.
      
         
            Mišraus komiteto vardu
         
         
            Pirmininkas
         
         
            
      
   
   
      (1)  OL C 211, 1999 7 23, p. 9.